# 1. Descrición xeral

# Minichefs

Esta situación de aprendizaxe vai dirixida ao alumnado de matemáticas de 6º curso de Educación Primaria. O fío condutor é a cociña, e todo o proceso para a preparación dun bo prato: desde a compra, co seu orzamento, ata a creación de receitas.

Como reto proponse a elaboración en equipo dun receitario, que recollerá os ingredientes e cantidades, tempos de elaboración, dificultades, variacións e orzamentos.

As metas a acadar son:

- Formular novos problemas sobre situacións cotiás que se resolvan matematicamente.
- Afianzar o concepto de número decimal, a súa ordenación e representación.
- Interpretar e realizar operacións con números decimais e a súa aplicación en situacións reais.
- Seleccionar unha estratexia, comparando entre varias, para resolver problemas que empreguen estes números.
- Realizar conexión dos coñecementos previos cos novos.
- Empregar a calculadora para a resolución de problemas de números decimais.
- Desenvolver destrezas sociais de traballo en equipo respectado as opinións dos demais.

Licenciado baixo a Licenza Creative Commons Atribución Non-comercial Compartir igual 4.0

Feito con eXeLearning (Nova xanela)